Държавен вестник, бр. 85, 2012 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  85
у) организира изграждането и осигурява 
функционирането на система за финансово 
управление и контрол в органите на съдеб­
ната власт;
ф)  провежда периодически семинари за 
обучаване на счетоводните кадри в съдебната 
система;
х) осигурява условия за вътрешен и външен 
одит във ВСС;
ц) изготвя предложения, становища по 
запитвания от органите на съдебната власт, 
свързани с прилагането на нормативната 
уредба в областта на заплащането на труда 
и осигурителните отношения;
ч) оказва методическа помощ на органите 
на съдебната власт по въпросите, свързани 
със заплащането на труда;
ш) изготвя становища на ВСС във връзка 
с въпроси и проблеми, поставени от други ве­
домства, контролни и финансови институции. 
Чл. 64. Дирекция „Съдебни кадри, кон­
курси на магистрати и съдебна статистика“ 
осъществява дейността си, както следва: 
1. във връзка с воденето и съхраняването 
на кадровите дела на съдиите, прокурорите и 
следователите и съдебната статистика: 
а) съставя, води и съхранява кадровото 
дело на всеки съдия, прокурор и следовател 
в Република България на хартиен носител; 
б) води и съхранява на електронен носител 
кадровите дела на магистратите от органите 
на съдебната власт; 
в) осъществява дейността по събиране, 
обобщаване и контролиране изготвянето на 
щатните разписания на органите на съдеб­
ната власт; 
г) периодично изготвя справки и подгот­
вя предложения до работните комисии при 
ВСС за утвърждаване на щатната численост 
на органите на съдебната власт от Висшия 
съдебен съвет; 
д) изпраща до районните, окръжните, 
административните, военните, апелативните 
съдилища, специализирания наказателен съд 
и апелативния  специализиран наказателен 
съд,  до районните, окръжните, военно-
окръжните, апелативните, военно-апела­
тивната, апелативната специализирана и 
специализираната прокуратура, както и до 
окръжните следствени отдели в окръжните 
прокуратури и следствения отдел в специ­
ализираната прокуратура, актуализираните 
статистически формуляри и методически 
указания за попълването им;
е) събира и обработва статистическата 
информация; 
ж) извършва анализи на крайните резултати 
след приключване на периодичната обработка 
на статистическата информация; 
2. във връзка с провеждането на конкурси 
на магистрати: 
а) обезпечава с необходима информация 
комисиите при ВСС във връзка с кадровото 
състояние на съдебната система и предложе­
нията на органите по чл. 38, ал. 3 ЗСВ; 
б) организира и провежда конкурсите 
за младши съдии и младши прокурори, за 
първоначално назначаване, конкурсите за 
повишаване в длъжност и за преместване на 
съдия, прокурор и следовател в органите на 
съдебната власт и за избор на администра­
тивни ръководители; 
в) организира приема и проверката на 
документи на кандидатите за всички видове 
конкурси; 
г) подпомага дейността на конкурсните 
комисии при провеждането на насрочените 
писмени и устни изпити, както и при събе­
седването с допуснатите кандидати; 
д) осигурява техническата организация 
при провеждане на конкурсите за магистрати; 
3. във връзка с атестирането на съдии, про­
курори  и следователи, на административни 
ръководители и заместници на администра­
тивни ръководители подпомага дейността на 
съответната комисия при ВСС, както следва:
а) при атестиране за придобиване статут 
на несменяемост на съдии, прокурори и сле­
дователи;
б) при периодично атестиране на замест­
ниците на административните ръководители 
и на съдиите от Върховния касационен съд и 
Върховния административен съд, на заместни­
ците на главния прокурор и на прокурорите 
от Върховната касационна прокуратура и 
Върховната административна прокуратура, 
на директора и на следователите от Нацио­
налната следствена служба;
в) при периодично атестиране на адми­
нистративните ръководители в органите на 
съдебната власт, с изключение на председате­
лите на Върховния касационен съд, Върховния 
административен съд и главния прокурор.
Чл. 65. Дирекция „Информационни систе­
ми“ осъществява дейността си, както следва: 
1. във връзка с внедряването на съвременни­
те информационни технологии и комуникации: 
а) разработва програми за внедряване на 
съвременни информационни технологии и 
комуникации в администрацията на ВСС и 
органите на съдебната власт и организира 
тяхното изпълнение; 
б) разработва технически задания за внед­
ряване на специализиран приложен софтуер 
и техническо оборудване във ВСС и органите 
на съдебната власт; 
в) участва в разработването и прилагането 
на методологии, правила и процедури в об­
ластта на информационните технологии във 
ВСС и органите на съдебната власт; 
г) подпомага ВСС при осъществяване на 
правомощията му по реализация на страте­
гията за компютризация на съдебната власт;